stanford-oval/wikipedia huggingface dataset:
התאחדות חברות לביטוח חיים בע"מ
היסטוריה

ההתאחדות הוקמה בשנת 1957 במטרה לבצע השקעות משותפות צמודות מדד, תחילה בחברת החשמל ולאחר מכן באוצר המדינה באמצעות הקמת תוכנית שמאפשרת לחברות הביטוח להנפיק פוליסות ביטוח חיים המבטיחות תשואה מוצמדת.
המטרות העיקריות של ההתאחדות הן לייצג את המבטחים מול מדינת ישראל בנוגע להסכמי השקעות באיגרות חוב ייעודיות, הרלוונטיים לפוליסות שהונפקו עד 1 בינואר 1992, כולל פרמיות שוטפות הנגבות במסגרת פוליסות אלו.
בנוסף, ההתאחדות פועלת לייצג את המבטחים בפני המפקח על הביטוח ויתר הרשויות במדינה, כולל משרדי הממשלה, הכנסת, רשויות ציבוריות ומוסדות ציבוריים. ההתאחדות משמשת כנציגות של המבטחים לפניות מהרשויות והמוסדות הנוגעים לביטוחי חיים.
היא מטפלת גם בענייני חקיקה הקשורים לביטוח חיים או שיש להם השלכה על ענף ביטוח החיים.
מעבר לכך, ההתאחדות מייצגת את ענף הביטוח בפני התקשורת והציבור בנושאים הקשורים לביטוח חיים, ומייצגת את ענף ביטוח החיים בהתקשרויות ענפיות, בכפוף להיתרים הנדרשים לפי החוק.
ראשי האיגוד

בראשות הארגון נבחרים לעמוד אחד ממנהלי חברות הביטוח הגדולות.
ראשי האיגוד > יו"ר

עופר אליהו
זאב אבן חן - כיהן בשנים 2014-2011
יאיר המבורגר - יו"ר חברת הראל השקעות - כיהן בתפקיד בשנים 2024-2016
בני גבאי - יו"ר חברת הפניקס חברה לביטוח, מכהן בתפקיד מינואר 2024
ראשי האיגוד > מנכ"ל

גיא רוטקופף - כיהן בשנים 2023-2016
מאיר שביט
ישראל מימון - משנת 2024
הערות שוליים

1 2  גולן חזני, חברות הביטוח החליטו: מזכיר הממשלה לשעבר ישראל מימון יהיה מנכ"ל איגוד חברות הביטוח, באתר כלכליסט, 14 בינואר 2024
↑   אסא ששון, השכר של המנכ"ל החדש של איגוד חברות הביטוח: רק 1.8 מיליון שקל בשנה, באתר TheMarker‏, 23 במאי 2016
↑  רחלי בינדמן, מגדל פורשת מאיגוד חברות הביטוח: "נטפל ברגולציה בכוחות עצמנו", באתר כלכליסט, 18 בינואר 2017
↑  רועי ויינברגר, ‏נפטר עופר אליהו, מנכ"ל מגדל לשעבר ובנו של בעל השליטה בחברה, באתר גלובס, 27 בפברואר 2022
↑   אסא ששון, מנכ"ל איגוד חברות הביטוח פורש, באתר TheMarker‏, 28 ביולי 2014
↑  אליצפן רוזנברג, יאיר המבורגר צפוי להתמנות ליו"ר איגוד חברות הביטוח, באתר ynet, 11 בדצמבר 2016
↑  גולן חזני, בלעדיסגן השר לשעבר יצחק כהן בדרך לתפקיד מנכ"ל איגוד חברות הביטוח, באתר כלכליסט, 13 בדצמבר 2023
↑  רון שטיין, ‏מאיר שביט יתמנה למנכ"ל האיגודים של חברות הביטוח, באתר גלובס, 12 באוגוסט 2014
↑  יו"ר הפניקס בני גבאי נבחר לתפקיד יו"ר איגוד חברות הביטוח; מחליף את יאיר המבורגר שמסיים כהונה של 7 שנים בתפקיד - עיתון פוליסה, באתר עיתון פוליסה, ‏30 בינואר 2024
התיאטרון הורוד

התיאטרון הורוד היה תיאטרון "בולבאר" מסחרי, שפעל בעיקר בתל אביב בשנים 1964–1967. ישראל בקר, רפאל שחר ומעצב התפאורה שאול אברהמי נמנו על בעליו. נרשם כחברה פרטית באפריל 1964. מנחם גולן היה שותף בתיאטרון.
ב-1968 הורשעו שחר ואברהמי בגין אי העברת דמי מס הכנסה, שנוכו מן העובדים, לרשויות המס ונגזרו עליהם נגזרו קנס ושישה חודשי מאסר.
ביוני 1973 הוצא צו פירוק לתיאטרון.
הצגות

"בואינג בואינג"
"חמש חמש"
"חדר לשניים", במאי מנחם גולן
"שני קוני למל"
"ירמיהו לא רוצה" - מחזה מאת מישל אנדרה, במאי צבי אמיתי
"החייל האמיץ שווייק"
"אשתו הצעירה של המפקח גרין" - קומדי בלשית מאת רובר תומא, במאי איזידור הרשקוביץ'
"צחוק הגורל" (הצגת יחיד של ג'טה לוקה)
"דירת הרווקים" - על פי ניל סיימון, במאי: מנחם גולן
שחקנים

ג'טה לוקה
עזריה רפופורט
אתי גרוטס
ברונקה זלצמן
יעקב בן-סירא
יעקב בנאי
חנן גולדבלט
שלמה וישינסקי
אריאל פורמן
ברכה נאמן
נתן כוגן
התעוררות (סדרת טלוויזיה)

| --- | --- |

 סוגה:  סדרת דרמה   מסתורין   מותחן
 כותבים:  מקסים בלוזור 
 בימוי:  אדוארד פארי
 שחקנים:  יבגני מירונוב  אלכסנדר רובק  ולדימיר אילין  אגריפינה סטקלובה  נטליה וודובינה  יאנה סקסטה 
 ארץ מקור:  רוסיה 
 שפות:  רוסית
 מספר עונות:  1
 מספר פרקים:  12
 הפקה
 מפיק:  ולדיסלב ריאשין 
 חברת הפקה:  Star Media
 מוזיקה:  Anton Silayev 
 אורך פרק:  40-42 דקות
 שידור
 רשת שידור:  ivi
 תקופת שידור מקורית:  1 ביולי 2021 – אוגוסט 2021
 קישורים חיצוניים
 דף התוכנית ב-IMDb
 
התעוררות (ברוסית: Пробуждение) היא סדרת דרמה רוסית בהפקת רשת ivi משנת 2021, הסדרה נוצרה בהשראת הסדרה להתעורר שיצר קייל קילן. הסדרה היא מותחן אודות השוטר פאבל פרולוב (יבגני מירונוב), אשר מתעורר לאחר תאונה ומגלה שהוא חי בשתי מציאויות – במציאות אחת אשתו סבטלנה שרדה בתאונה ואילו בנו נהרג, ובמציאות האחרת בנו קיריל שרד ואילו אשתו נהרגה.
עלילה

פאבל פרולוב הוא בלש במשטרת מוסקבה. הסדרה מתחילה בכך שהוא נוסע ברכב עם אשתו ובנו ועובר תאונה. לאחר התאונה, פאבל נקלע בין שני עולמות – בעולם אחד אשתו שרדה את התאונה ואילו בנו נהרג, ובעולם השני בנו שרד את התאונה ואשתו נהרגה. בכל פעם שפאבל הולך לישון בעולם אחד, הוא מתעורר בעולם השני. כדי להבדיל בין העולמות, בעולם שבו נמצאת רעייתו מופיע עיגול ביד אחת, ובעולם שבו נמצא בנו מופיע סימן צלב בידו השנייה. לאחר התאונה, בשני העולמות המפקד שלו במשטרה מאפשר לו לשוב לעבודתו, אך שולח אותו לטיפול פסיכיאטרי. במהלך הסדרה עובד פרולוב על מקרי פשע בשני העולמות, ומנסה לאזן בין החיים האישיים שלו והחיים בעבודתו בשני העולמות השונים.
מוטיב של הסדרה שמתכתב בין שני העולמות מופיע בעבודתו של פרולוב. בכל פרק עובד הבלש במקביל על מקרה פשע אחד בעולם בו בנו חי ועל מקרה אחר בעולם בו אשתו חיה, ובמהלך הפרק הוא מוצא כל פעם קשר בין העולמות, שעוזר לו לפענח את המקרים שהוא עובד עליהם. הקשר מתבטא בדרך כלל באדם שמופיע בשתי המציאויות, או בפרט שולי אחר. גם בחייו האישיים, פרולוב נעזר בפרטים שלמד בעולם אחד בעולם האחר.
דמויות

פאבל פרולוב (יבגני מירונוב) – בלש במשטרת מוסקבה שכלוא בין שני העולמות, גיבור הסדרה.
קיריל פרולוב (מיכאיל שוודוב) – בנם של פאבל וסבטלנה.
סבטלנה פרולובה (נטליה ודובינה) – רעייתו של פאבל.
(אלכסנדר רובאק) – בלש ושותפו הוותיק של מייקל.
(אגריפינה סטקלובה) – הפסיכיאטרית של פאבל.
(ולדימיר אילין) – מפקדו של פאבל.
המחלקה ללימודי קולנוע וטלוויזיה במדרשה-פקולטה לאמנויות (המכללה האקדמית בית ברל)

| --- | --- |
אין תמונה חופשית
 בית ספר לקולנוע
 תקופת הפעילות:  1997–הווה (כ־27 שנים) 
 מייסדים:  הנרי אונגר 
 מיקום
 מדינה:  ישראל ישראל
 קואורדינטות:  32°12′04″N 34°55′06″E﻿ / ﻿32.201111111111°N 34.918472222222°E﻿ / 32.201111111111; 34.918472222222
 אתר רשמי
  (למפת נתניה מוגדלת) המחלקה ללימודי קולנוע וטלוויזיה במדרשה-פקולטה לאמנויות(למפת נתניה רגילה) המחלקה ללימודי קולנוע וטלוויזיה במדרשה-פקולטה לאמנויות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המחלקה ללימודי קולנוע וטלוויזיה במדרשה-פקולטה לאמנויות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המחלקה ללימודי קולנוע וטלוויזיה במדרשה-פקולטה לאמנויות
 
המחלקה ללימודי קולנוע וטלוויזיה במדרשה-פקולטה לאמנויות שבמכללה האקדמית בית ברל נוסדה בשנת 1997, ביוזמתו של ד"ר הנרי אונגר. דרכה האמנותית וחזונה הקולנועי הותוו על ידי הבמאי והמפיק רפי בוקאי. מאז שנת 2007, עומדת בראש המחלקה המפיקה והבמאית נעמי בן נתן שחורי.
המחלקה נמצאת בקמפוס המדרשה בקלמניה, והסטודנטים הלומדים בה נחשפים לכל תחומי האמנות (אמנות פלסטית, צילום, וידאו ארט ומדיה דיגיטלית), תוך קיום דיאלוג ושיתופי פעולה עם סטודנטים ממחלקות אחרות.
מסלולי לימוד

בספטמבר 2009, העניקה המועצה להשכלה גבוהה הסמכה למחלקה לקולנוע לפתיחת מסלול ללימודי קולנוע לתואר ראשון, B.Ed, הכולל תעודת הוראה. בראש המסלול האקדמי עומד ד"ר בני בן דוד.
בספטמבר 2012, העניקה המועצה להשכלה גבוהה הסמכה למחלקה לקולנוע להענקת תואר B.Ed.F.A - Bachelor of Education Fine Arts. תואר ראשון זה מעניק תעודת הוראה במסלול רב-גילאי: חינוך יסודי, חט"ב ותיכון.
תוכנית הלימודים

הלימודים במחלקה לקולנוע נמשכים ארבע שנים והם כוללים תחומים רבים: מיומנויות בכתיבה, בימוי, צילום, עריכה, לימודים תאורטיים בתחום הקולנוע ובתחומי תולדות האמנות, הספרות והפילוסופיה. בנוסף לקורסים השנתיים מתקיימות במחלקה סדנאות בנושאים אלו, המועברות על ידי יוצרים מישראל ואנשי קולנוע בולטים מהעולם. סדנאות אינטנסיביות בבימוי שחקנים מתקיימות מדי שנה בשיתוף עם תלמידי הסטודיו למשחק של יורם לוינשטיין. באמצעות הרצאות אורח של יוצרים בקולנוע הישראלי ומפגשים עם גורמים בתעשיית הקולנוע, בקרנות ובאיגודים המקצועיים נחשפים הסטודנטים לנעשה בתחום הקולנוע בישראל.
המחלקה מציעה גם מסלולים נוספים:
תוכנית להכשרת אקדמאים להוראת קולנוע - תוכנית מואצת לבעלי תואר ראשון בקולנוע לקראת תעודת הוראה רב-גילית בקולנוע לכיתות א' עד י"ב.
לימודי תעודה בקולנוע - מסלול שמקנה יכולות לעשייה קולנועית בתחום העלילתי והתיעודי.
חשיפה

סרטי הגמר של בוגרי המחלקה נחשפים מדי שנה בפני אנשי תעשיית הקולנוע והטלוויזיה בהקרנות ה-Cine Forte בסינמטק תל אביב, סינמטק חיפה וסינמטק ירושלים. אירוע ההקרנות המרכזי של המחלקה Cine Forte מארח מדי שנה בית ספר מוביל לקולנוע בעולם תוך הקרנת מבחר סרטי בית הספר ובנוכחות אורחים מבית הספר במסגרת Cine Forte Intl.
סרטי המחלקה מוקרנים מדי שנה בפסטיבלים שונים ברחבי העולם וזוכים בפרסים שונים.
בשנת 2009 נערכו רטרוספקטיבות לסרטי המחלקה בפסטיבל הסרטים בציריך, פסטיבל סירקוס בארצות הברית וברומא.
בשנת 2010 תורגם מבחר מסרטי המחלקה לצרפתית ונערכו רטרוספקטיבות לסרטי המחלקה בפסטיבל הישראלי בפריז ( מרץ 2010), בjudaicine במרסיי ובליאון. שלושה מסרטי המחלקה, רגילה, רכבות במדבר וג'ואנה, נבחרו להקרנה בפסטיבל camerimage פולין, שלוש שנים ברציפות נבחר סרט המחלקה לפסטיבל הסרטים הבינלאומי סן סבסטיאן וסטודנט מהמחלקה נבחר להיות אחד השופטים בפסטיבל זה. שנה שנייה ברציפות זכה סרט המחלקה בפרס ראשון בפסטיבל היהודי בנאשוויל.
אסף סבן, בוגר המחלקה זכה עם סרטו "רגילה" בפרס ראשון בתחרות הישראלית של פסטיבל סרטי הסטודנטים הבינלאומי ה-22 בתל אביב, ובאותה תחרות זכתה גם רוני קידר עם סרטה "זנב" בפרס היוצר המבטיח.
סרט הגמר התיעורי "האני" של בוגר המחלקה, עדי הראל, זכה בפרס ראשון בתחרות הסטודנטים בדוקאביב 2011.
הסרט "מעבר לחלון" בבימויה של חן שומוביץ זכה בפרס הסרט הקצר הטוב ביותר בפסטיבל הבינלאומי לקולנוע קווירי בברלין ובמומבאי, והוקרן עד כה בלמעלה מ-40 פסטיבלים ברחבי העולם.
הסרט "יום הולדת" בבימויו של זוהר קמינסקי זיכה ב-2014 את העורכת סיון בן ארי בפרס העריכה בפסטיבל הסטודנטים הבינלאומי של תל אביב.
הסרט "אחרי מותי" של ארי גיטלבנד זכה בפרס ראשון בפסטיבל הסרטים הקצרים בדרזדן, גרמניה.
הסרט "משחק ילדים" בבימויו של אלעד פרימו זכה בפרס Perpetuum Adversi במינסק, בלארוס נבחר על ידי אמיר קוסטוריצה לפסטיבל ב-Kustendorf בנוכחות הבמאי והוקרן בפסטיבלים נוספים בעולם.
ארבעה מסרטי גמר דוקומנטריים של המחלקה, "ספתא" בבימויה של אביב אור משולם, שודר ביס דוקו, "לא חברה" בבימויה של סיון בן ארי הופק בתמיכת ערוץ 8, נגה ושודר בו, אירווויזיוניסטים בבימויו של אסף לביא הראל זכה במלגת הפקה ושודר בערוץ 8, וסרטו זוכה פרס דוקאביב בתחרות סרטי הסטודנטים, שודר ביס דוקו.
קמפוס

קמפוס המדרשה בקלמניה, נמצא באתר היסטורי שמור סמוך לבית ברל, צפונית לעיר כפר סבא. הקמפוס מצויד במועדון ספורט, ספריה מרכזית המכילה 140,000 כותרים ומעונות העומדים גם לרשות הסטודנטים של המחלקה לקולנוע.
התאחדות התעשיינים בישראל

| --- | --- |

 מדינה:  ישראל 
 משרד ראשי:  רח' המרד 29 תל אביב
 יושב ראש:  רון תומר
 מנכ"ל:  רובי גינל
 תקופת הפעילות:  1921–הווה (כ־103 שנים)
 industry.org.il
 
התאחדות התעשיינים בישראל היא הארגון היציג של מגזרי התעשייה בישראל.
היסטוריה

התאחדות התעשיינים נוסדה בשנת 1921 בשם "התאחדות בעלי התעשייה ונותני העבודה". ארבע שנים לאחר מכן התפרקה שותפות זו והוקמה מחדש בשם "התאחדות בעלי התעשייה בארץ-ישראל", ששמה שונה לימים ל"התאחדות התעשיינים". מטרת התאחדויות אלו הייתה בגיוס כספים עבור קיום המפעלים בארץ ישראל, התמודדות מול האיגודים המקצועיים שהוקמו באותה עת (ובראשם הסתדרות העובדים הכללית), וכן גיבוש מדיניות אחידה אל מול הרשויות בנושאי מכס והגבלות ייבוא וייצוא.
באמצע שנות השלושים הוקם על ידה ביוזמת נשיאה הראשון, אריה שנקר, "הבנק הארצישראלי לתעשייה" שבהמשך שונה שמו ל"הבנק הישראלי לתעשייה".
בשנת תשס"ח (2008) הוענק להתאחדות פרס ישראל על מפעל חיים - תרומה מיוחדת לחברה ולמדינה. ועדת השופטים נימקה זאת באמרה:
"... על התפקיד שמילאו התעשייה והתעשיינים בקידום הכלכלה ובשגשוגה, על תרומתם לביטחון המדינה, לשילובה של ישראל בתהליכי הגלובליזציה, לחיזוק החברה, לקליטת העלייה, לקידום המדיניות של מיזוג גלויות, להגברת החינוך המקצועי, ליישום המדיניות של פיזור האוכלוסייה וחיזוק הפריפריה - על כל אלה התעשייה הישראלית על מגוון ענפיה - ... - ראויה לזכות בפרס ישראל על מפעל החיים."
ארגון

התאחדות התעשיינים נמנית כיום על שלושת הגופים המרכזיים המשפיעים ביותר על עיצוב משק מדינת ישראל, לצד ממשלת ישראל והסתדרות העובדים הכללית. בהתאחדות חברים למעלה מ-2,000 חברים ממגזרי התעשייה השונים: הפרטית, הציבורית, הממשלתית והקיבוצית.
בהתאחדות חברים:
איגוד ההיי-טק הישראלי
איגוד תעשיות הטקסטיל והאופנה
איגוד הכימיה, הפרמצבטיקה ואיכות הסביבה
איגוד תעשיות מוצרי בנייה וצריכה
איגוד תעשיות המזון
איגוד תעשיות מתכת, חשמל ותשתית
איגוד התעשייה הקיבוצית
ההתאחדות מייצגת את המעסיקים אל מול ההסתדרות והממשלה ונשיא ההתאחדות משמש גם כנשיא נשיאות המגזר העסקי בישראל.
פרסים ומעורבות חברתית

התאחדות התעשיינים לוקחת חלק בתחרויות ופעילויות חינוכיות שביניהן ניתן למנות את:
פרס התעשייה - ניתן לתעשיינים בכירים וותיקים, עבור תרומתם הגדולה לתעשייה ולחברה הישראלית.
תחרות הממציא הצעיר (ע"ש אסף שני ז"ל) - תוכנית חינוכית בשיתוף מפעל חוד מתכות, המתקיימת מדי שנה ומזמינה תלמידי בית ספר לשלוח את המצאותיהם על מנת לעודד יזמות ומחשבה.
ראשי ההתאחדות

| --- | --- |
 נשיאי ההתאחדות: אריה שנקר (1930–1959)  יהודה בר-נתן (1960–1962)  אברהם קליר (1962–1963)  יואל אוגוסטו לוי (1963–1965)  זלמן סוזאיב (1965–1969)  מרק מושביץ (1969–1975)  אברהם (בומה) שביט (1975–1981)  אלי הורביץ (1981–1986)  דב לאוטמן (1986–1993)  דן פרופר (1993–1999)  עודד טירה (1999–2005)  שרגא ברוש (2005–2012)  צביקה אורן (2012–2015)  שרגא ברוש (2015–2020)  רון תומר (2020–:  מנכ"לי ההתאחדות: יוסף ליינקרם (1957–1968)  פלג תמיר (1968–1980)  שאול רוזוליו (1981–1982)  ארנון טיברג (1982–1990)  יורם בליזובסקי (1990–2006)  יהודה שגב (2006–2011)  אמיר חייק (2015-2011)  יהודה שגב (2015-2016)  רובי גינל (2016 כיום)
הערות שוליים

↑  הונו של בנק התעשיה הוכפל השנה, דבר, 8 ביולי 1935
↑  זוכי פרס התעשייה לדורותיהם
↑  תחרות הממציא הצעיר, באתר younginventors.co.il (ארכיון)
| --- | --- |
בקרת זהויות :  NLI: 987007262730005171  ISNI: 0000 0000 9152 6227  LCCN: no88004977  VIAF: 133968228   WorldCat (עם VIAF): 133968228
התעופה הימית הרוסית

| --- | --- |

 פרטים
 מדינה:  רוסיה רוסיה
 אירועים ותאריכים
 תקופת הפעילות:  4 במאי 1912 – הווה (112 שנים) 
 מלחמות:  מלחמת העולם הראשונה, המלחמה הסובייטית-יפנית, מלחמת קוריאה, החזית המזרחית במלחמת העולם השנייה, מלחמת החורף, המעורבות הרוסית במלחמת האזרחים בסוריה 
 
סוחוי Su-33 על נושאת המטוסים אדמירל קוזנצוב.
מסוק תובלה מדגם קאמוב Ka-29, מגדוד התעופה נגד צוללות העצמאי מספר 830.
התעופה הימית הרוסית (ברוסית: Авиация Военно-морского флота России) היא הזרוע האווירית של הצי הרוסי, לאחר שהחליפה את התעופה הימית הסובייטית. הצי הרוסי מחולק לארבעה ציי ים ושייטת אחת: הצי הצפוני, צי האוקיינוס השקט, הצי הבלטי, צי הים השחור ושייטת הים הכספי.
חילות האוויר של הציים הגדולים והחשובים ביותר, הם ציי הים הצפוני וצי האוקיינוס השקט, המפעילים כלי טיס לטווח ארוך כדוגמת טופולב Tu-142 ללוחמה נגד צוללות, מטוס איליושין Il-38 לטווח בינוני ומסוקי קאמוב Ka-27. בעבר הציים הפעילו מפציצי Tu-22M3 אך אלה הועברו לפיקוד התעופה ארוכת הטווח של חיל האוויר הרוסי בשנת 2011.
לציים הקטנים יחסית, צי הים הבלטי וצי הים השחור, יש כיום רק מפציצי Su-24. שייטת הים הכספי הקטן מפעילה מטובי תובלה כדוגמת An-26 ומיל מי-8, מסוקי חילוץ מדגם Ka-27 וכן כמה מסוקים מסוג Ka-29 ומיל מי-24.
היסטוריה

התעופה הימית של רוסיה נוסה לראשונה בשנת 1912 כחלק מהצי הבלטי וצי הים השחור. במהלך מלחמת העולם הראשונה יחידות מטוסי הצי הרוסי הקיסרי במסגרת צי הים השחור ביצעו טיסות ביון וביצעו ירי על ספינות אויב וצוללות. לאחר מלחמת האזרחים ברוסיה היחידות פורקו והפכו לחלק מהתעופה הימית הסובייטית.
היסטוריה > לאחר התפרקות ברית המועצות

התעופה הימית הרוסית נוצרה בשנת 1992 מתוך גוף התעופה הימית הסובייטית. היחידה השתתפה במבצע הרוסי בסוריה במשך מספר חודשים מנובמבר 2016 עד ינואר 2017 עם פריסתה של נושאת המטוסים אדמירל קוזנצוב לים התיכון. פריסת נושאת המטוסים ציינה גם את הופעת הבכורה הקרבית של התעופה הימית, שלא השתתפה במבצעים קודמים.
ב-15 בנובמבר 2016, האדמירל קוזנצוב השתתפה במבצע רחב היקף נגד עמדות של ארגוני הטרור של המדינה האיסלאמית וג'בהת פתח א-שאם, במחוזות אידליב וחומס בסוריה בגיחות של מפציצי סוחוי Su-33. זו הייתה הפעם הראשונה שנושאת מטוסים רוסית השתתפה בפעולה קרבית. בהמשך דיווח משרד ההגנה הרוסי כי לפחות 30 חמושים נהרגו כתוצאה מאותן גיחות, כולל 3 מפקדי שטח, ביניהם עבדול בהאא אל-אספרי, מנהיג עתודות אל-נוסרה במחוזות חומס וחלב. אל-אספרי גם תכנן והוביל מספר התקפות מורדים על העיר חלב עצמה.
ב-3 בדצמבר 2016 התרסק Su-33 לים לאחר שניסה לנחות על נושאת המטוסים. המטוס התרסק בניסיונו השני לנחות בתנאי מזג אוויר טובים. הטייס חולץ בבטחה על ידי מסוק חיפוש והצלה. בתחילה עלה החשד כי המטוס החטיא את החוטים ולא הצליח להסתובב ונפל מתחת לקשת ספינת המלחמה, אולם בהמשך התגלה שכבל העצירה לא הצליח להחזיק את המטוס ונפגע בניסיון. בעקבות שני המקרים, הועבר האגף האווירי לבסיס האוויר חמימים סמוך ללטקיה, סוריה, כדי להמשיך בפעולות צבאיות בזמן שנושאת המטוסים נלקחה לשיפוץ.
בתחילת ינואר 2017 הוכרז כי האדמירל קוזנצוב תפסיק את השתתפותה במבצעים בסוריה ותחזור לרוסיה. במהלך פריסתה בסוריה ביצעו מטוסי "האדמירל קוזנצוב" 420 משימות קרב ופגעו ב-1,252 יעדים. ב-11 בינואר 2017, "האדמירל קוזנצוב" ערכה אימונים בשידור חי באש בים התיכון מול חופי לוב. משרד ההגנה הרוסי הודיע כי ב-11 בינואר ביקר המנהיג הצבאי של לוב, ח'ליפה חפתר, "האדמירל קוזנצוב", שערך ועידת וידאו עם שר ההגנה הרוסי, סרגיי שויגו, כשהיה על סיפונו.
הערות שוליים

↑  air force monthly, January 2012
↑  "Russian carrier takes part in massive strikes on terrorists in Syria's Idlib & Homs provinces – MoD". RT International (באנגלית). אורכב מ-המקור ב-16 בנובמבר 2016. נבדק ב-2016-11-15. {{cite news}}:  (עזרה)
↑  "Commander of Syrian radical group killed in Russia's strikes - Xinhua | English.news.cn". news.xinhuanet.com. אורכב מ-המקור ב-14 באפריל 2017. נבדק ב-2017-04-13. {{cite web}}:  (עזרה)
↑  "Russian Su-33 crashed in the Mediterranean while attempting to land on Admiral Kuznetsov aircraft carrier". The Aviationist. 2016-12-05. אורכב מ-המקור ב-5 בדצמבר 2016. נבדק ב-2016-12-05. {{cite web}}:  (עזרה)
↑  "Russian Combat Jets To Operate From Syria Airbase Following Carrier Landing Malfunction". Defense World.net. 6 בדצמבר 2016. אורכב מ-המקור ב-7 בדצמבר 2016. נבדק ב-6 בדצמבר 2016. {{cite web}}:  (עזרה)
↑  "Russia scales down military presence in Syria, Admiral Kuznetsov aircraft carrier to leave first". RT International (באנגלית). אורכב מ-המקור ב-13 בינואר 2017. נבדק ב-2017-01-10. {{cite news}}:  (עזרה)
↑  Vasilescu, Valentin (16 בינואר 2017). "17-Jan-17 in Syria, The Russian Navy And Air Force Are Testing New Means of Defense Against An Invasion By NATO". אורכב מ-המקור ב-14 באפריל 2017. נבדק ב-13 באפריל 2017. {{cite web}}:  (עזרה)
↑  "Russia steps up military presence in Syria, despite Putin promise". FoxNews.com. Fox News. 11 בינואר 2017. אורכב מ-המקור ב-12 בינואר 2017. נבדק ב-14 בינואר 2017. {{cite web}}:  (עזרה)
ויקיפדיה הבוסנית

| --- | --- |


 סוג:  אנציקלופדיית אינטרנט חופשית
 הקמה:  2002 
 בעלות:  קרן ויקימדיה 
 שפה:  בוסנית 
 הרשמה:  לא חובה
 ערכים:  93,886
 https://bs.wikipedia.org/ 
 הסטטיסטיקה של ויקיפדיה הבוסנית
  סטטיסטיקת צפיות של ויקיפדיה הבוסנית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הבוסנית (בבוסנית: Wikipedia na bosanskom jeziku) היא גרסה של ויקיפדיה בשפה הבוסנית.
נכון ל-6 באוקטובר 2024 ישנם בוויקיפדיה הבוסנית 93,886 ערכים ו-156 משתמשים פעילים.
המיזם החל ב-12 בדצמבר 2002 והערך הראשון היה מתמטיקה.
השפה הבוסנית משתמשת בכתב לטיני וקרילי, אך בניגוד לוויקיפדיה הסרבית, ויקיפדיה הבוסנית אינה מאפשרת לקוראים לבחור את סוג הכתב בו הוא מעוניין באמצעות כרטיסייה בצד העליון של המאמר.
ב-17 בפברואר 2007, חברי הקהילה קיימו את מפגש הוויקי הראשון שלהם בסרייבו. באותה שנה התקיים מפגש נוסף ואחריו התקיימו מפגשים בשנים 2008 ו-2011.
הערות שוליים

↑  All Wikipedias ordered by number of articles.
| ויקיפדיות לפי כמות ערכים (63,762,562) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
וידאל אפרים

רבי וידאל אפרים היה מחכמי העיר מיורקה שבספרד במאה ה-14. תלמידו של הר"ן ורבו של הרשב"ץ.
קורות חייו

נולד בעיר גירונה, ולמד תורה בישיבתו של הר"ן, לצד הריב"ש. שימש כרב בעיר מיורקה, ובהמשך עבר לפאלמה ולימד שם תלמידים. גדול תלמידיו היה הרשב"ץ שמכנהו "מורי הקדוש". מן התואר "הקדוש" יש המסיקים שרבי וידאל אפרים מסר נפשו על קידוש השם בעת גזירות קנ"א. לדעת פרופ' נח עמינח, גם רבי מימון נג'אר ואחיו רבי מרדכי נג'אר, ששימשו כרבנים באלג'יריה, היו ככל הנראה תלמידיו.
בשבתו במיורקה הייתה לו מחלוקת עם חכם אחר מהעיר רבי שלמה בן אברהם הצרפתי, והריב"ש - אליו הריצו השנים מכתבי תלונות הדדיים, ניסה ליישב ההדורים ולפשר ביניהם. מתשובת הריב"ש ניכר שחיבב את רבי וידאל, וכותב לו: "מעת ידעתיך והכרתיך - חשקה נפשי בך, והיינו לאחדים, נקשרנו נפש בנפש…". וכן: "לא אדע בשל מי הצער הגדול הזה... אבל שניכם כאחד טובים להרבות האש ולהגדיל המדורה". גם לבעל המריבה השני רבי שלמה הצרפתי כתב הריב"ש: "מרובי תלונותיך על החכם אנוידאל אפרים אני מתפלא, כי הוא מוחזק אתנו בחסיד וכשר ובעל מעשים ובנם של קדושים, ואם אחשוב אינו מחודד בהלכה ולא עוקר הרים, הנה הוא בקי בדינין ובספרי הפסק... אבל לפי הנראה יש בכם דילטורין ומביאי דבה... וראוי לכם ולכמותכם שלא לקבל לשון הרע ובזה יבוטל המחלוקת". בהזדמנות אחרת, כאשר שוחט שבא ממיורקה זילזל בכבוד ר' וידאל, גער בו הריב"ש באמרו "אנחנו מכירים אותו מנעוריו, הולך תמים ופועל צדק ודובר אמת בלבבו".
רבי יוסף קארו בספר בית יוסף (אה"ע סימן עז) מביא פסק ממנו: "ומעשה בא ליד ה"ר וידאל אפרים ואמר כי אינם רשאים... ואמר ששאל להר"ן על זה והשיבו כן".
אחיו היה כנראה המהנדס והאסטרונום אנבלשם אפרים (גירונדי), שנשא ונתן עם הרשב"ץ בענייני חשבון והנדסה.
הערות שוליים

↑  לעיתים: אפרים וידאל, וכן: וידאל ב"ר אפרים
↑  שו"ת התשב"ץ ח"א סימן קסג; ח"ב סימן רנו.
↑  אברהם הרשמאן, רבי יצחק בר ששת, עמ' קה.
↑  'קהל קונסטנטין וחכמיו', בתוך: ספר רפאל (מוסד הרב קוק, תש"ס), עמ' שפח.
↑  שו"ת הריב"ש סימן שעז
↑  שם סימן שעה
↑  שם סימן ש"ט
↑  שו"ת התשב"ץ סימנים קסג-קסו, קעב.
↑  שו"ת התשב"ץ, מהדורת מכון ירושלים, חלק א, מבוא עמ' 21. ראו גם אודות דיונים אלו: יקותיאל גינצבורג, אנבלשם אפרים גירונדי, בתוך: כתבים נבחרים, עמ' 151-168.